Document ID: 32003R0349

Uredba Komisije (ES) št. 349/2003
z dne 25. februarja 2003
o začasni ustavitvi vnosa osebkov nekaterih prosto živečih živalskih in rastlinskih vrst v Skupnost
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 338/97 z dne 9. decembra 1996 o varstvu prosto živečih živalskih in rastlinskih vrst z zakonsko ureditvijo trgovine z njimi [1], kakor je bila nazadnje spremenjena z Uredbo Komisije (ES) št. 2476/2001 [2], in zlasti člena 19(2) Uredbe,
po posvetovanju s Skupino za strokovno presojo,
ob upoštevanju naslednjega:
(1) Komisija lahko omeji vnos nekaterih vrst v Skupnost v skladu s pogoji iz člena 4(6) Uredbe (ES) št. 338/97.
(2) Seznam vrst, katerih vnos v Skupnost je začasno ustavljen, je bil nazadnje določen z Uredbo Komisije (ES) št. 2087/2001 z dne 24. oktobra 2001 o začasni ustavitvi vnosa osebkov nekaterih prosto živečih živalskih in rastlinskih vrst v Skupnost [3]. Ta seznam je treba spremeniti v smislu najnovejših razpoložljivih informacij. Iz razlogov jasnosti je treba Uredbo (ES) št. 2087/2001 zato razveljaviti in jo nadomestiti s to uredbo.
(3) Opravljeno je bilo posvetovanje z državami porekla vrst, za katere veljajo te omejitve.
(4) Člen 41 Uredbe Komisije (ES) št. 1808/2001 z dne 30. avgusta 2001 o določitvi podrobnih pravil za izvajanje Uredbe Sveta (ES) št. 338/97 o varstvu prosto živečih živalskih in rastlinskih vrst z zakonsko ureditvijo trgovine z njimi [4] vsebuje določbe glede tega, kako naj države članice izvajajo omejitve, ki jih je določila Komisija.
(5) Ukrepi, predvideno v tej uredbi, so v skladu z mnenjem Odbora za trgovino s prosto živečimi živalskimi in rastlinskimi vrstami -
SPREJELA NASLEDNJO UREDBO:
Člen 1
Ob upoštevanju določb člena 41 Uredbe (ES) št. 1808/2001 se s tem vnos osebkov prosto živečih živalskih in rastlinskih vrst, navedenih v Prilogi k tej uredbi, v Skupnost začasno ustavi.
Člen 2
Uredba (ES) št. 2087/2001 se s tem razveljavi.
Sklicevanja na razveljavljeno uredbo se razlaga kot sklicevanja na to uredbo.
Člen 3
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. februarja 2003

Labels: 3
5
20